 Sidoo kalena xafladaasi hadal laga siiyay madaxa shirkada Telesom ee Gobolka Awdal iyo Salal Cqaadir Aaden Nuur oo ka waramay waxqabadka dhanka horumarka bulshada ah ee shirkadooda Telesom ka qaybqaadato, hase yeeshee Gudoomiyaha Xisbiga Muxaafadka ah ee Kulmiye Muuse Biixi Cabdi oo xafladaasi khudbad kooban ka jeediyay ayaa nuxurka khudbadiisa oo dhan kaga hadlay naqdinta iyo dhaliisha uu hayo shirkadaha waaweyn ee Somaliland ka taabo qaaday, wuxuuna si hanjabaad ah ula hadlay shirkadahaas, Isaga oo si gaar ah carabka ugu dhuftay Shirkada Telesom wuxuuna yidhi Shirkadaha sida shirkada Telesom ay ka mid tahay iyo qaar kale oo badan, waan u bogaadinayaa horumarka ay sameeyeen iyo hawlaha ay u qabtaan shacabka, balse midbaan leeyahay maanta Qaranka waxa lagu maamulaa waa dhaqaale, jidku wuxuu u baahan yahay dhaqaale. 